*For filmen Cars, se Biler (film)*

**The Cars** var et amerikansk new wave-rockband som ble startet i 1976 i Boston, Massachusetts av vokalisten og gitaristen Ric Ocasek, bassisten Benjamin Orr, gitaristen Elliot Easton, keyboardisten Greg Hawkes og trommeslageren David Robinson. Bandet skrev under platekontrakt med Elektra Records i 1977, og ga ut seks album mellom 1978 og 1987 før bandet ble oppløst i 1988. Bandet ble gjenforent fra 2010 til 2011 og ga ut et album i 2011 uten Orr, som døde i 2000.

Bandets mest kjente låt er uten tvil powerpop-klassikeren «Drive» fra 1984, men de har også gjort seg bemerket med låter som «Just What I Needed» (1978), «My Best Friend's Girl» (1978), «Dangerous Type» (1979), «You Might Think» (1984), «Hello Again» (1984) og «Magic» (1984). *Heartbeat City* fra 1984, er deres mest suksessfulle album.

Historie
--------

The Cars' musikk var gitarbasert med sterke innslag av keyboard og synthesizere, og bandet var hovedsakelig aktive på slutten av 1970-årene og på begynnelsen av 1980-årene. Bandet baserte sin musikkstil på en melodiøs avledning fra new wave, en sjanger som oppsto i kjølvannet av punkbølgen. I tillegg hadde flere av The Cars' låter elementer av både ren rock, hardrock, noe eksperimentell rock samt radiovennlig pop. 

Plateprodusenten Roy Thomas Baker produserte bandets fire første album, og The Cars kunne notere seg for flere gode plasseringer på singel-listene. I 1982 tok bandet en pause på omtrent et år for å konsentrere seg om solo-prosjekter. På albumet *Heartbeat City* fra 1984 hentet de inn Robert John «Mutt» Lange som produsent. Albumet ble en storselger over hele verden, og hele fem singler fra albumet plasserte seg høyt oppe på blant annet Billboard Hot 100-listen. Bandet tok en ny pause fra våren 1985 til høsten 1986, og ga ut det som skulle vise seg å bli deres siste album på 24 år, *Door to Door* i 1987. Albumet solgte relativt bra, men ble ikke godt mottatt av kritikerne.

Bandet ble oppløst i 1988 og Ric Ocasek var lenge en sterk motstander av en gjenforening. Ocasek ville helst konsentrere seg om sin solokarriere, og i tillegg ble han en mye benyttet plateprodusent. Benjamin Orr spilte i bandene ORR, The Voices of Classic Rock og Big People før han døde av bukspyttkjertelkreft i oktober 2000. Robinson gjorde seg ikke bemerket i musikkbransjen etter The Cars, og la opp som profesjonell musiker. Easton og Hawkes har spilt med flere artister, blant annet på flere av Ocaseks soloalbum. De fikk fra 2005 til 2007 med seg blant andre Todd Rundgren og startet bandet The New Cars, som spilte gamle The Cars-låter i tillegg til egne nye låter. De gjenlevende originalmedlemmene av The Cars ble en kort periode gjenforent, fra 2010 til 2011, og albumet *Move Like This* ble utgitt i mai 2011.

I 2018 ble bandet innvotert i Rock and Roll Hall of Fame.

Medlemmer
---------

* Ric Ocasek – vokal, gitar (1976–1988, 2010–2011, døde i 2019)
* Elliot Easton – gitar, bakgrunnsvokal (1976–1988, 2010–2011)
* Greg Hawkes – keyboard, synthesizer, bass, perkusjon, saksofon, bakgrunnsvokal (1976–1988, 2010–2011)
* David Robinson – trommer, perkusjon, bakgrunnsvokal (1976–1988, 2010–2011)
* Benjamin Orr – bass, vokal (1976–1988, døde i 2000)

Diskografi
----------

### Album

* 1978 *The Cars*
* 1979 *Candy-O*
* 1980 *Panorama*
* 1981 *Shake It Up*
* 1984 *Heartbeat City*
* 1987 *Door to Door*
* 2011 *Move Like This*

### Samlealbum

* 1985 *Greatest Hits*
* 1995 *Just What I Needed: The Cars Anthology* (med tidligere uutgitt materiale)
* 2001 *Shake It Up & Other Hits*
* 2002 *Complete Greatest Hits*
* 2005 *The Essentials*

Referanser
----------

1. ↑  Allmusic "Although the Cars experienced their greatest success yet with Heartbeat City... "
2. ↑  Omtale på Rock and Roll Hall of Fame; besøkt 24. mars 2018.

Eksterne lenker
---------------

* (en) Offisielt nettsted Rediger på Wikidata

* (en) The Cars (band) – kategori av bilder, video eller lyd på Commons Rediger på Wikidata
* (en) The Cars på Internet Movie Database Rediger på Wikidata
* (en) The Cars på Apple Music Rediger på Wikidata

* (en) The Cars på Discogs Rediger på Wikidata

* (en) The Cars på MusicBrainz Rediger på Wikidata

* (en) The Cars på SoundCloud Rediger på Wikidata

* (en) The Cars på Spotify Rediger på Wikidata

* (en) The Cars på Songkick Rediger på Wikidata

* (en) The Cars på Last.fm Rediger på Wikidata

* (en) The Cars på Genius — sangtekster Rediger på Wikidata

* (en) The Cars på AllMusic Rediger på Wikidata
* The Cars på Facebook Rediger på Wikidata

* The Cars på Myspace Rediger på Wikidata
* (en) The Cars på MySpace
* The Cars-biografi på RollingStone.com Arkivert 14. april 2010 hos Wayback Machine.

| * v
* d
* r
The Cars |
| --- |
| **Ric Ocasek**· **Benjamin Orr**· **Elliot Easton**· **Greg Hawkes**· **David Robinson** |
| Studioalbum | *The Cars* (1978) **·** *Candy-O* (1979) **·** *Panorama* (1980) **·** *Shake It Up* (1981) **·** *Heartbeat City* (1984) **·** *Door to Door* (1987)  **·** *Move Like This* (2011) |
| Samlealbum | *Greatest Hits* (1985) **·** *Just What I Needed: The Cars Anthology* (1995) **·** *Shake It Up & Other Hits* (2001) **·** *Complete Greatest Hits* (2002) **·** *The Essentials* (2005) |
| Sanger | «Just What I Needed» **·** «My Best Friend's Girl» **·** «Dangerous Type» **·** «You Might Think» **·** «Magic» **·** «Drive» **·** «Hello Again» |

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** NKC **·** BBC Things **·** Munzinger **·** MusicBrainz **·** Discogs **·** AllMusic
 |